Adaptacijos simptomai
Adaptacija -  tai organizmo prisitaikymas prie pasikeitusių aplinkos, gyvenimo sąlygų, reikalavimų, naujų žmonių. Kai vaikas pradeda lankyti darželį, jis susiduria su nauja aplinka, nauja tvarka, kitokiais reikalavimais, nepažįstamais žmonėmis. Atvedus mažylį į darželį, iš karto pasikeičia gyvenimo sąlygos, pakinta ir ugdymo būdai. Per trumpą laiką vaikas privalo pakeisti daugelį anksčiau susidariusių elgesio formų. Staiga pakeisti įpročius, greit adaptuotis sunkus dalykas, o kai kuriems vaikams neįveikiamas uždavinys. Adaptacijos laikotarpiu pakinta vaikų sveikata, nervų sistemos funkcijos, sutrinka elgesys. Tai gali trukti apie du mėnesius ir ilgiau.
Paprastai visi vaikučiai, kuriuos su mama sieja ypač artimi ir šilti santykiai, patiria vienokių ar kitokių adaptacijos sunkumų. Tačiau reikia žinoti, kad tai normali vaiko fizinė ir psichinė reakcija į naujas sąlygas.
Ikimokyklinio amžiaus berniukai pa​prastai yra stipriau emociškai prisirišę prie mamos, todėl adaptuojasi sunkiau nei mergaitės. Kalbant apie vaikų temperamentą, cholerikai ir sangvinikai adaptuojasi lengviau. Sunkiausia yra flegmatikams – jiems sunkiai pavyksta prisitaikyti prie darželio tempo.
Kokie  simptomai  rodo,  kad vaikutis išgyvena adaptacijos periodą? 
Pradeda dažniau sirgti, ypač peršalimo ligomis.     Gali     kiek     pakilti     kūno temperatūra- tai organizmo reakcija į įprastų gyvenimo sąlygų pasikeitimą. Tampa jautresnis,   dirglesnis,  dažnai verkšlena,   nusimena   dėl   menkniekių. Atsiranda    įvairių    baimių,    iš    kurių didžiausia - kad mama nepasiims jo iš darželio. Jo elgesys pasidaro lyg mažo bejėgio kūdikio. Ypač dažnai taip pradeda elgtis tie   vaikučiai,   kurių   šeimoje   neseniai atsirado broliukas ar sesutė. Gali pradėti trikti kalbos raida, vaikas „užmiršta" tikruosius daiktų pavadinimus ir   ima   vartoti   pačius   primityviausius žodžius ir garsus. Pasireiškia neigiamos emocijos, ypač pyktis, agresija. Mažylis gali tapti arba sunkiai   išjudinamas,   arba   nevaldomai hiperaktyvus. Sutrinka apetitas. Kai kurie vaikai visai atsisako maisto, valgo labai mažai ir retai, kiti pradeda  persivalgyti. Gali sutrikti miego kokybė ir trukmė. Kai kurie vaikučiai, jau seniai nustoję šlapintis naktimis, vėl gali pradėti.
Adaptacijos planas
1-3 dienos. Kartu su mažyliu eikite į darželio žaidimų aikštelę. Tegul jis susipažįsta su vaikais ir auklėtojomis, apžiūri naują aplinką. Paskatinkite jį įsitraukti į ben​drus vaikų žaidimus. Atsineškite žaislų, su kuriais visi galės pažaisti. Atkreipkite mažojo dėmesį, kaip smagu žaisti su kitais vaikais, kokia gera auklėtoja.
4-5 dienos. Pratinkite vaikutį žaidimų aikštelėje likti be jūsų. Iš pradžių palikite jį pusvalandžiui ar valandai, prieš tai labai aiškiai papasakojusi, ką jis kartu su kitais vaikais veiks, kur būsite jūs. Nevėluokite sugrįžti sutartu laiku.
6-8 dienos. Kasdien ilginkite laiką, kada vaikas grupėje liks be jūsų. Į darželį atveskite mažylį kartu su kitais vaikais. Galite kiek pabūti grupėje ir stebėti jį. Tėvų buvimas, net ir pasyvus, vaikui sukuria saugią atmosferą. Palikite vaikutį grupėje iki pietų miego. Išeidama būtinai jam pasakykite, kada ateisite pasiimti, ir jokiu būdu nevėluokite! Vėlavimas sukels nerimą ir ne​saugumo jausmą,
9-10 dienos. Palikite vaiką pietų miegelio. Kad greičiau nurimtų ir užmigtų, galite pasiūlyti pasiimti miego draugą - mylimą žaisliuką. Ateikite pasiimti šiek tiek anksčiau, nei vaikai pradės budintis iš miego. Jei viskas vyks sklandžiai, per 14 dienų vaikutis turėtų būti apsipratęs su darželio aplinka ir jį jau galima palikti visai dienai.
Yra keli pagrindiniai požymiai, kurie gali parodyti, ar vaikas prisitaiko prie aplinkos. Tam reikia atsakyti į šiuos klausimus:

Ar vaikas jaučiasi saugiai ?

Ar bendrauja su kitais vaikais?

Ar nebijo suaugusiųjų, bendrauja su jais?

Ar orientuojasi patalpose kiek leidžia jo galimybės?

Ar ima daiktus, žaislus ar bent kiek jais domisi?
Išmokykite jį teisingai pasisveikinti su vaikais, siūlyti vaikams savo žaisliukus, paprašyti leidimo žaisti su jais, teisingai reaguoti į neigiamą atsakymą, atrandant kompromisus.

Išmokykite vaiką išsinešti į darželį tik tuos žaislus, kuriais jis pasiruošęs dalintis su draugais. Priešingu atveju mažylis bus vadinamas gobšuoliu arba visą laiką bijos, kad nieko neatsitiktų jo mylimam žaislui.

